Програм допунске и додатне наставе

За ученике који имају тешкоће у раду и учењу и који заостају у савлађивању плана наставе и учења, школа организује допунски образовно-васпитни рад.
Циљеви допунске наставе:
- Усвајање наставих садржаја које ученици нису усвојили током редовне наставе.
- Усвајање наставних садржаја предвиђених планом наставе и учења на основном нивоу. 
- Увежбавање и понављање стечених знања и вештина и давање упутства за свладавање потешкоћа у учењу.
- Пружање индивидуалне помоћи ученицима у учењу и бољем разумевању наставних садржаја.
- Посебно помоћи ученицима који раде по прилагођеном програму.
- Пружање помоћи ученицима који због болести, слабог преџнања или из било ког другог разлога нису усвојили одређени наставни садржај.
- Омогућити да ученик кроз вежбу овлада, како теоријским, тако и практичним делом градива у оквиру својих могућности.
- Развијање самопоуздања и редовног учења и вежбања и јачање мотивације ученика.
Основни задатак допунске наставе је прилагођавање (индивидуализација) наставних садржаја одређеног предмета ученицима који из било ког разлога имају тешкоћа у савладавању програма како би им се омогућило усвајање програма и развој њихових способности.
Начин остваривања програма:
Извршиће се благовремена идентификација ученика за које је потребно организовати допунску наставу. Одељењско веће и сви наставници ће пратити потребе за допунским радом, предлагати ученике, предмете, број часова и анализирати квалитет рада у допунској настави. Са ученицима ће се обавити разговори да би се утврдило на које  тешкоће и проблеме наилазе у учењу. Индивидуално ће се радити са ученицима у зависности од тога које су његове потребе. Сваком ученику ће се дати упутство како да учи, на шта треба да обратити посебну пажњу, биће упознати са техникама и методама учења. Ученици ће добити додатна објашњења у циљу што бољег схватања садржаја. Ученицима ће се давати задаци који су посебно припремљени, радиће се групно, тимски, индивидуално. Понављањем и проверавањем стећиће се увид у то како су ученици научили и схватили образовне-васпитне садржаје.
Додатни  рад
Додатни рад се организује за ученике који у редовној настави показују заинтересованост за одређени предмет, који поседују могућности које се могу још више развити интензивним радом тј, за изузетно даровите ученике за поједине дисциплине и области. Циљ додатног рада је потпуније образовање, усмеравање развоја ових ученика. Садржаје додатне наставе треба темељити на саржајима редовне наставе који ће се поступно продубљивати и проширивати. Додатна настава ће омогућити даровитим ученицима брже и темељније увођење у свет науке. Због тога треба водити рачуна о томе да се пажљиво одаберу садржаји рада, јер само садржаји које ученици прихвате подстаћи ће их на активност. 
Начин остваривања програма:
Препознавање ученика са израженим способностима и интересовањима,  обавља се континуирано током целе школске године. Процес идентификације даровитих ученика извршиће се:
- на основу процене предметних наставника везаним за начин рада, активност и креативност ученика;
- на основу запажања одељенског старешине везаним за особине личности, темперамент, карактер, ставове, интересовања, способности сваког конкретног ученика
- на основу мишљења родитеља
- на основу мишљења другова у одељењу.
За идентификоване ученике се повећавају захтеви у редовној настави постављањем сложенијих и тежих задатака, задатака који захтевају апстрактни начин мишљења, захтевају анализу, синтезу, другачији приступ у решавању, укључују се у слободне активности предмета - области за коју су везане изражене способности, омогућава им се учешће на такмичењима, упућују се на самосталан рад. У додатни рад ученици се укључују добровољно и он се организује са ограниченим бројем ученика и са њима се ради претежно индидивуално.
